## TRAM d’Alacant va facilitar la mobilitat d’1,4 milions d’usuaris en novembre

*** La línia 2 va ser la més utilitzada, amb 548.619 moviments, i Luceros, l’estació amb més trànsit, amb 232.739 viatges**

TRAM d’Alacant va desplaçar, el mes de novembre passat, 1.446.114 usuaris en la seua xarxa, composta per quatre línies de tramvia, una de tren-TRAM i una altra de tren convencional. La jornada de més trànsit va ser el divendres dia 28, amb 58.851 passatgers.

En conjunt, Ferrocarrils de la Generalitat Valenciana (FGV) va sumar, en novembre, un total de 9.894.476 passatgers, entre els citats 1.446.114 usuaris de TRAM d’Alacant i els 8.448.362 de Metrovalencia.

Segons la distribució per línies, la línia 2, que unix Luceros amb Sant Vicent del Raspeig, va ser la més utilitzada, amb 548.619 moviments; seguida de la línia 1, que comunica Luceros i Benidorm, amb 300.245; la línia 3, que enllaça Luceros amb El Campello, va obtindre’n 214.892; la línia 4, que unix Luceros amb Plaza La Coruña, va sumar-ne 163.149; la línia 9, que discorre entre Benidorm i Dénia, va acumular-ne 134.919; i la línia 5, nexe d’unió entre Porta del Mar i Plaza La Coruña, va registrar 84.290 viatges.

**Luceros, l’estació més transitada**

En el trànsit per estacions, Luceros va obtindre 232.739 passatgers, i Mercado, 127.859. Els van seguir Sant Vicent del Raspeig, amb 80.109; Benidorm, amb 78.922; i Marq-Castillo, amb 68.363 usuaris.

D’ací al dècim lloc es van situar Bulevar del Pla, amb 44.330; El Campello, amb 42.856; Garbinet, amb 42.331; Pintor Gastón Castelló, amb 37.675, i Santa Isabel, amb 35.287 moviments.

Fecha: 15/12/2025